CELEX: 32014R0102
Language: sl
Date: 2014-02-04 00:00:00
Title: Izvedbena uredba Komisije (EU) št. 102/2014 z dne 4. februarja 2014 o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji

5.2.2014   
            
            
               SL
            
            
               Uradni list Evropske unije
            
            
               L 34/4
            
         
      IZVEDBENA UREDBA KOMISIJE (EU) št. 102/2014
   z dne 4. februarja 2014
   o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 872/2004 z dne 29. aprila 2004 o nadaljnjih omejevalnih ukrepih proti Liberiji (1) in zlasti člena 11(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 872/2004 navaja fizične in pravne osebe, organe in subjekte, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov, ustanovljen v skladu z resolucijo 1521 (2003) v zvezi z Liberijo, je 23. decembra 2013 sklenil črtati eno osebo s seznama oseb, skupin in subjektov, za katere velja zamrznitev finančnih sredstev in ekonomskih virov.
            
         
               (3)
            
            
               Prilogo I bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 872/2004 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v državah članicah v skladu s Pogodbama.
      V Bruslju, 4. februarja 2014
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 162, 30.4.2004, str. 32.
   
      PRILOGA
      Priloga I k Uredbi (ES) št. 872/2004 se spremeni:
      črta se naslednji vnos:
      
         „Benoni Urey. Datum rojstva: 22.6.1957. Potni listi: (a) liberijski diplomatski potni list: D-00148399, (b) Potni list komisarja za pomorske zadeve: D/002356. Drugi podatki: nekdanji komisar za pomorske zadeve Liberije.“